06/08/2021 | Administración LocalMunicipal
Monfero
Convocatoria selección personal -funcionario/a de carreira conserxe-

ANUNCIO CONVOCATORIA E APROBACIÓN DAS BASES REGULADORAS DO PROCEDEMENTO PARA A SELECCIÓN E PROVISIÓN EN PROPIEDADE POR PERSOAL FUNCIONARIO DE CARREIRA DUNHA PRAZA DE CONSERXE A Xunta de Goberno local deste Concello, na sesión celebrada o 29 de xullo de 2021, acordou a aprobación da convocatoria e as bases reguladoras do procedemento para a selección e provisión en propiedade por persoal funcionario de carreira dunha praza de conserxe, pertencente a agrupacións profesionais, incluída na OPE do concello de Monfero de 2019, polo sistema de oposición libre. Dando cumprimento ao acordo da Xunta de Goberno Local e para os efectos de convocatoria e demais que nelas se establecen, procédese á publicación íntegra das seguintes: BASES REGULADORAS DA CONVOCATORIA PARA A SELECCIÓN E PROVISIÓN EN PROPIEDADE POR PERSOAL FUNCIONARIO DE CARREIRA DUNHA PRAZA DE CONSERXE, PERTENCENTE A AGRUPACIÓNS PROFESIONAIS, INCLUÍDA NA OPE DO CONCELLO DE MONFERO DE 2019, POLO SISTEMA DE OPOSICIÓN LIBRE 1.ª.– Obxecto da convocatoria. Constitúe a finalidade das presentes bases a regulación do proceso de selección de persoal funcionario para a provisión en propiedade do posto de Conserxe do Concello de Monfero, vacante na relación de postos de traballo do Concello de Monfero, encadrado na escala de administración xeral, subescala subalterna, pertencente a OUTRAS AGRUPACIÓNS PROFESIONAIS (Grupo E da Lei 30/1984), que se inclúe na oferta de emprego público do ano 2019 (BOP n.º 24, do 05.02.2020, e DOG n.º 44, do 05.03.2020), coa seguinte descrición: Denominación do posto: Conserxe Clase de persoal: Funcionario de carreira N.º prazas: unha (1) Tipo de persoal: Funcionario Grupo: Agrupacións profesionais (Grupo E da Lei 30/1984) Nivel: 14 Xornada: Posto a xornada completa Funcións: Serán as descritas na relación de postos de traballo do Concello de Monfero en vigor en cada momento. A vixente actualmente, publicada na web do concello, foi aprobada definitivamente polo pleno da Corporación na sesión celebrada o 11 de setembro de 2009 e modificada con motivo da aprobación dos orzamentos seguintes e nela constan as seguintes: Atención ao público en xeral e información Desenvolver as funcións de conserxería e vixilancia Realización de tarefas de mantemento e pequenas reparacións de fontanería, electricidade, calefacción, pintura, albanelaría, etc., que non requiran a presencia dun técnico na materia Manexo, mantemento e limpeza da maquinaria Realización de fotocopias Control de entradas Reposición de consumibles Arquivo, convocatorias e calquera outra relacionada co posto que lle encomende o seu superior xerárquico.2.ª.– Lexislación aplicable. Para o non previsto nestas bases serán de aplicación a Lei 7/1985, do 2 de abril, reguladora das bases de réxime local; Real decreto lexislativo 781/1986, do 18 de abril, polo que se aproba o texto refundido das disposicións vixentes en materia de réxime local; Lei 5/1997, do 22 de xullo, de administración local de Galicia; Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público; Lei 30/1984, do 2 de agosto, medidas para a reforma da función pública; Lei 2/2015, do 29 de abril, do emprego público de Galicia; Real decreto 896/1991, do 7 de xuño, sobre as regras básicas e os programas mínimos aos que debe axustarse o procedemento de selección de funcionarios da Administración local; supletoriamente o Real decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado; Lei 53/1984, do 26 de decembro, de Incompatibilidades do persoal ao servizo das Administracións Públicas; Lei 39/2015, do 1 de outubro, do Procedemento Administrativo común das Administracións Públicas; Lei 40/2015, do 1 de outubro, de Réxime Xurídico do sector público; Decreto 95/1991, do 20.03.1991, polo que se aproba o Regulamento de selección do persoal da Administración da Comunidade Autónoma de Galicia; Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade; e a relación de postos e traballo do Concello de Monfero en vigor en cada momento, e demais normativa de aplicación.3.ª.– Sistema de selección. Oposición libre 4.ª.– Retribucións. As retribucións correspondentes á citada praza, fixadas na RPT do Concello de Monfero conforme ao establecido na lexislación vixente e concretadas e actualizadas no anexo de persoal do orzamento en vigor en cada momento.5.ª.– Requisitos. Para participar no proceso selectivo, os/as aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes: a) Ter a nacionalidade española ou cumprir os requisitos establecidos no artigo 57 do Texto Refundido da Lei do Estatuto Básico do Empregado Público aprobado por Real Decreto Lexislativo 5/2015, do 30 de outubro, no suposto de acceso ao emprego público de nacionais doutros estados b) Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas, sen que se padeza enfermidade ou limitación física ou psíquica incompatible coas funcións do posto. A estes efectos establécese a igualdade de condición das persoas minusválidas cos demais aspirantes, non podéndose fixar, con carácter xeral, limitacións físicas ou psíquicas, agás nos casos nos que sexan incompatibles co normal desempeño do traballo correspondente, adaptándose polo tribunal selectivo as medidas e medios precisos para a realización das probas, de xeito que gocen da mesma igualdade de oportunidades que os demais participantes. A condición de minusvalía, o seu grao e a súa compatibilidade co exercicio das funcións da praza, acreditarase mediante certificación para o efecto expedida polo organismo competente. c) Ter cumpridos dezaseis anos e non exceder, no seu caso, da idade máxima de xubilación forzosa. d) Non ter sido separado mediante expediente disciplinario do servizo de calquera das administracións públicas ou dos órganos constitucionais o estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. No caso de ser nacional de outro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Estar en posesión, ou en condicións de obtelo antes do remate do prazo de presentación de solicitudes, do CELGA 1 ou acreditación do coñecemento de lingua galega equivalente. A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua Galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten o dito coñecemento da Lingua Galega (CELGA 1 u equivalente), ou estar en condicións de obtelo dentro do prazo de presentación de solicitudes, deberán realizar unha proba específica de coñecemento de lingua galega, de conformidade ao previsto na base décima, e que cualificará ao/á aspirante como apto/a ou non apto/a. f) Titulación mínima esixida: Estudos primarios.6.ª.– Dereitos de exame. De acordo coa vixente ordenanza fiscal municipal da taxa por dereitos de exame, publicada no BOP Nº 134, do 14-07-2011 (poderá consultarse tamén na páxina web do Concello de Monfero, www.concellodemonfero.com ), e sen prexuízo dos beneficios que se establecen nela, os dereitos de exame fíxanse en 30,00 euros, que poderán satisfacerse mediante xiro postal, telegráfico ou transferencia bancaria dirixida ao Concello de Monfero (Núm. de conta: Abanca CCC ES27 2080 3112 2931 1000 0027), debendo indicarse o Nome, Apelidos e Praza á que se opta) Nestes últimos supostos, os gastos de tramitación que, no seu caso, determine a entidade bancaria ou os servizos postais correrán por conta do solicitante 7.ª.– Presentación de instancias e documentación a presentar.1. As instancias solicitando tomar parte no proceso selectivo, presentaranse, debidamente cumprimentadas e asinadas, dirixidas á Alcaldía do Concello de Monfero, no modelo oficial que figura como anexo II destas bases, ou reproducindo o contido deste no formulario de solicitude da sede electrónica do Concello, durante o prazo de 20 días naturais, contados dende o seguinte hábil ao da publicación do anuncio da convocatoria no BOE. Poderán presentarse no Rexistro Xeral do Concello, na Sede Electrónica ( https://sede.monfero.es ou www.concello demonfero. com ) ou na forma prevista no artigo 16.4 da Lei 39/2015. Se consonte este precepto se presentara a instancia vía correo, deberá aparecer o selo da correspondente oficina de correos na devandita solicitude e comunicarase simultaneamente ao Concello: por fax ao número 981 793804 ou por correo electrónico á dirección correo@monfero. es. Esta comunicación simultánea será igualmente obrigatoria se se presentara nas oficinas doutras Administracións Públicas. Noutro caso, só a data de inscrición da instancia no Rexistro Xeral do Concello será a que se teña en conta para todos os efectos. Non se admitirán as solicitudes que non se formulen no modelo oficial que figura como anexo II, agás que reproduzan o seu contido no formulario de solicitude da sede electrónica do Concello, nin as que se reciban no Concello unha vez aprobada pola Alcaldía a lista de aspirantes admitidos/as e excluídos/as definitiva, se for o caso, con independencia do procedemento utilizado para envialas. Para ser admitido para tomar parte no proceso de selección, bastará con que os/as aspirantes manifesten nas súas instancias, debidamente asinadas, que reúnen todos e cada un dos requisitos esixidos na base quinta desta convocatoria, referidos ao día no que remate o prazo de presentación de solicitudes, debendo presentar xunto coa solicitude, a seguinte documentación: a- Copia do DNI, pasaporte ou documento identificativo equivalente e acreditativo da identidade e nacionalidade da persoa aspirante. b- Copia da titulación esixida para participar na convocatoria. c- Xustificante de abono da taxa de dereitos de exame. Terán que estar aboados na data de finalización do prazo de presentación de solicitudes. d- No seu caso, copia do certificado ou título acreditativo de coñecemento da lingua galega CELGA 1, ou equivalente debidamente homologado polo órgano competente en materia de política lingüística da Xunta de Galicia, de acordo co disposto na Orde do 10 de febreiro de 2014, pola que se regulan os certificados oficiais acreditativos dos niveis de coñecemento da lingua galega (Celga), publicada no DOG nº 34, de 19 de febreiro de 2014. En todo caso, e de acordo co previsto no artigo 51.2 da Lei de Emprego Público de Galicia, as persoas aspirantes que non acrediten dito coñecemento da Lingua Galega requirido (Celga 1, ou equivalente), ou de estar en condicións de obtelo dentro do prazo de presentación de instancias, deberán obter, para a definitiva superación do proceso selectivo, a cualificación de apto/a na proba específica de coñecemento da lingua galega que deberán realizar, de conformidade ao previsto na base décima da presente convocatoria e.– Compromiso, en caso de ser proposto para o correspondente nomeamento como funcionario de carreira, de prestar xuramento ou promesa, no modo que prevé o Real decreto 707/1979, do 5 de abril. Presumirase que a documentación achegada polas persoas solicitantes é auténtica, agás nos casos que constan nestas bases, e unicamente será requirida a presentación da documentación orixinal ás persoas aspirantes que finalmente sexan seleccionadas. No caso de detectarse falsidade documental, será motivo de exclusión do proceso.2. As persoas coa condición legal de discapacidade deberán facelo constar na solicitude, indicando se precisan adaptacións para realizar as probas. Os/as aspirantes que teñan a condición legal de discapacitados, con grao igual ou superior ao 33 por cento, terán que presentar certificación dos órganos competentes que acrediten tal condición, xunto con acreditación da compatibilidade co desempeño das tarefas e funcións correspondentes 8.ª.- Admisión de aspirantes, data e lugar de celebración das probas. Unha vez finalizado o prazo de presentación de solicitudes, acordarase por Resolución da Alcaldía a aprobación da listaxe provisional de persoas admitidas e excluídas, se for o caso, con indicación do motivo da exclusión, e publicarase no Taboleiro de Anuncios Electrónico do Concello de Monfero (sede. monfero. es) e no B. O. da Provincia da Coruña. Durante o prazo dos dez días hábiles seguintes, as persoas aspirantes excluídas ou omitidas poderán presentar reclamacións, alegacións ou emendas de deficiencias ou erros, conforme ao disposto no art.68 da Lei 39/2015, de 1 de outubro. Se no dito prazo non subsanan os defectos serán definitivamente excluídos do procedemento de selección. As reclamacións ou alegacións presentadas serán resoltas pola Alcaldía, que aprobará, no mesmo acto, as listaxes definitivas de persoas admitidas e excluídas, a composición do órgano de selección e determinará o lugar, data e hora para o comezo das probas de selección. Dita resolución será publicada así mesmo no Taboleiro de Anuncios Electrónico do Concello de Monfero e no B. O. da Provincia da Coruña e servirá de convocatoria aos aspirantes, que deberán presentarse provistos de DNI ou documento que acredite fidedignamente a súa personalidade (pasaporte, permiso de conducir), o que será valorado polo Tribunal. As datas de publicación no B. O. P. serán determinantes dos prazos para os efectos das posíbeis reclamacións, impugnacións ou recursos. O feito de figurar na relación de admitidos non prexulga que se lles recoñeza aos interesados a posesión dos requisitos esixidos no procedemento que se convoque. Cando da documentación que debe presentarse, no caso de superar o proceso selectivo, se desprenda que non posúen algún dos requisitos, os interesados decaerán en todos os dereitos que puidesen derivarse da súa participación no procedemento.9.ª.–Composición, constitución e actuación do tribunal de selección.1). Composición: 1. O tribunal cualificador do proceso selectivo designaranse por Resolución da Alcaldía de conformidade co disposto no artigo 60 Do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público, no artigo 4 do Real decreto 896/1991 de 17 de xuño, e no artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, do 10 de marzo. A composición deberá axustarse aos principios de imparcialidade e profesionalidade dos seus membros, debéndose tender á paridade entre muller e home. Estará conformado polos seguintes integrantes: – Presidenta/e (titular e suplente): Unha/un funcionario de carreira pertencente a un corpo ou escala para ingreso no cal se requira titulación igual ou superior á do posto que se convoca. – Vogais (titulares e suplentes): Tres funcionarias/os de carreira ou persoal laboral fixo pertencentes a un corpo ou escala para ingreso no cal se requira titulación igual ou superior á do posto que se convoca. – Secretaria/o (titular e suplente): O Secretario do Concello de Monfero ou persoa que legalmente lle substitúa –sempre e cando cumpra o previsto no artigo 59.2 LEPG e 60.2 TREBEP- e, como suplente, unha/un funcionaria/o de carreira pertencente a un corpo ou escala para ingreso no cal se requira titulación igual ou superior á do posto que se convoca.2. Todos os membros do tribunal deberán contar con titulación ou especialización igual ou superior á esixida para o acceso á praza convocada ou pertencer a grupos de clasificación profesional para cuxo acceso se esixa titulación igual ou superior á esixida para a praza convocada. O persoal de elección ou de designación política, os funcionarios interinos e o resto do persoal eventual non poderán formar parte destes. A designación nominal dos membros do tribunal incluirá a dos respectivos suplentes e publicarase, como mínimo, no Boletín Oficial da Provincia e no taboleiro de edictos do Concello, xunto coa publicación da relación definitiva dos admitidos.3. A pertenza ao órgano de selección será sempre a título individual, non podendo ostentarse esta en representación ou por conta de ninguén.4. Os membros do tribunal deberán reunir os requisitos establecidos no artigo 59 da Lei 2/2015, do 29 de abril, do emprego público de Galicia.2). Abstención e recusación: 1. Os membros do tribunal deberán absterse de formar parte destes e de intervir cando concorra algunha das circunstancias sinaladas no artigo 23.2 da Lei 40/2015. Tampouco poderán formar parte do tribunal os funcionarios que realizasen tarefas de preparación de aspirantes a probas selectivas nos cinco anos anteriores á publicación da correspondente convocatoria. Os membros do tribunal que estean incursos nalgunha desas causas deberán comunicalo inmediatamente á autoridade convocante, quen resolverá o procedente.2. Os aspirantes poderán recusar aos membros dos tribunais, de acordo co establecido no artigo 24 da Lei 40/2015.3). Constitución e actuación: 1. O tribunal non poderá constituírse nin actuar sen a asistencia, como mínimo, da metade máis un dos seus membros titulares ou suplentes, indistintamente. En todo caso requirirase a asistencia do presidente e do secretario, titulares ou suplentes. As decisións adoptaranse por maioría de votos dos membros presentes, resolvendo en caso de empate o voto de calidade do presidente do tribunal.2. A actuación do tribunal axustarase estritamente ás bases da convocatoria. Non obstante, o tribunal resolverá as dúbidas que xurdan da súa aplicación e poderá tomar os acordos que correspondan para aqueles supostos non previstos nas bases.3. O tribunal poderá acordar a incorporación de asesores especialistas para todas ou algunhas das probas, cando así o estime necesario ou conveniente. Estes asesores, que actuarán con voz pero sen voto, limitaranse a valorar os exercicios correspondentes á súa especialidade técnica e colaborarán co tribunal exclusivamente sobre a base da dita especialidade.4. Para os efectos de percepción de indemnizacións por asistencia coma membros dos tribunais, estes terán a categoría que lles corresponda, segundo o establecido no Real decreto 462/2002, do 24 de marzo.4). Vinculación das resolucións dos tribunais: O Presidente da Corporación resolverá de acordo coa proposta do tribunal, que terá carácter vinculante, sen que, en ningún caso, poda declarase que teñen superado as probas selectivas un número maior de aspirantes superior ao das prazas convocadas.10.ª.–Proceso selectivo. A oposición constará de tres exercicios, non pudendo pasar os aspirantes ao seguinte exercicio sen ter superado o anterior. Os dous primeiros exercicios serán cualificados de 0 a 10 puntos, sendo eliminados os aspirantes que non acaden 5 puntos en cada un deles. A puntuación final será o resultado da suma das obtidas nos distintos exercicios. O tribunal adoptará as medidas necesarias para garantir que os exercicios da oposición sexan corrixidos sen que se coñeza a identidade dos aspirantes, utilizando para elo modelos impresos para o exame nos que non poderá constar ningún dato de identificación do aspirante na parte da folla normalizada do exame que teña que ser corrixida polo tribunal. O tribunal excluirá a aqueles candidatos en cuxos exercicios figuren marcas ou signos que permitan coñecer a identidade do opositor. En calquera momento do proceso selectivo, os órganos competentes de selección poderán requirir aos opositores para que acrediten a súa identidade. Primeiro exercicio: de carácter obrigatorio e eliminatorio. Consistirá en contestar por escrito a un cuestionario tipo test de 40 preguntas, máis 5 de reserva para o caso de estimación de reclamacións, con respostas alternativas baseadas no contido do programa da convocatoria que consta como Anexo I, durante un período de una hora, determinado polo Tribunal no momento anterior a súa realización. Esta proba será cualificada de 0 a 10 puntos, sendo preciso alcanzar un mínimo de 5 puntos para superalo. O exercicio valorarase a razón de 0,25 puntos por cada resposta correcta. As preguntas contestadas incorrectamente penalizarán descontando -0,10 puntos por cada unha. As respostas en branco non penalizarán. Unha vez realizada a proba, publicaranse as respostas no taboleiro de anuncios electrónico do Concello de Monfero, e concederanse dous días hábiles para a presentación de reclamacións contra as preguntas. Transcorrido este prazo, o órgano de selección volverá a reunirse, pola vía que estime conveniente, para a resolución das reclamacións, se as houbera. Posteriormente se publicará a cualificación da proba, que será sometida a outro período para a presentación de reclamacións de dous días hábiles desde a súa publicación no taboleiro de anuncios electrónico do Concello, que así mesmo serán resoltas polo órgano de selección. Segundo exercicio: de carácter obrigatorio e eliminatorio. Puntuación máxima de 10 puntos, sendo necesario acadar 5 puntos para superalo. O exercicio consistirá na realización dunha ou varias probas prácticas, ou dun suposto práctico, ou de preguntas curtas de carácter práctico, ou da combinación destas posibilidades, a determinar polo Tribunal, relacionadas coas tarefas propias das funcións asignadas á praza e co temario que consta como anexo I, nunha ou varias sesións, cunha duración máxima de noventa minutos. Neste exercicio valoraranse os coñecementos, habilidades profesionais, a súa correcta realización e/ou manexo de ferramentas, maquinaria, vehículos e equipos, así coma o cumprimento das normas de seguridade e saúde laboral. No seu caso, a cualificación final virá determinada pola suma das cualificacións parciais obtidas polos aspirantes que foran superando todos e cada un dos sucesivos exercicios obrigatorios e eliminatorios. A data, a hora e mailo lugar en que darán comezo estas probas serán determinados polo Tribunal, publicándose no Taboleiro de anuncios Electrónico do concello (sede. monfero. es). Este anuncio servirá de convocatoria aos aspirantes, que deberán presentarse provistos de DNI ou documento fidedigno da súa personalidade (que será valorado polo Tribunal). Na execución destas probas poderá levarse a cabo a gravación delas por medios audiovisuais, có obxecto de facilitar dun xeito máis exhaustivo a valoración do exercicio, do cal se deixará constancia expresa na acta correspondente. Ditas gravacións serán comunicadas aos aspirantes antes do comezo das probas, e serán destruídas unha vez se cumpra a finalidade para a que foron recollidas. Terceiro exercicio: Proba de coñecemento da lingua galega Consistirá na tradución directa e/ou inversa dun ou varios textos, en castelán ou galego, nun tempo máximo de 30 minutos. Os textos serán elixidos polo tribunal inmediatamente antes de celebrarse a proba, correspondéndolle ao tribunal determinar o nivel de coñecementos esixidos para superar a proba. Esta proba estará dirixida á comprobación, por parte do tribunal, de que os aspirantes comprenden, falan e escriben correctamente o galego, someténdoos ás probas que estimen mais axeitadas para a súa comprobación. O presente exercicio puntuarase como apto ou non apto. Estarán exentos da realización deste exercicio os aspirantes que acrediten posuír, con anterioridade á finalización do prazo de presentación de solicitudes, como mínimo, o título CELGA 1 ou equivalente debidamente homologado, correspondente ao nivel de estudos esixido para participar nas probas selectivas das que se trate, segundo a orde do 10 de febreiro de 2014, pola que se modifica a orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, aos que se lles asignará a cualificación de apto.11.ª.–Comezo e desenvolvemento das probas selectivas.1. O lugar, data e hora de comezo da celebración dos exercicios das probas selectivas, determinarase na resolución da Alcaldía, ou do órgano delegado, pola que se aprobe a listaxe definitiva de admitidos e excluídos á que se refire a base oitava. Unha vez comezadas as probas selectivas, as determinacións deste índole corresponderán ao tribunal e non será obrigatoria a publicación de celebración dos sucesivos exercicios no BOP, senón que será suficiente coa súa exposición no taboleiro de anuncios Electrónico do Concello de Monfero. Os aspirantes serán convocados para cada exercicio con chamamento único, quedando decaídos no seu dereito os opositores que non compareceran para realizalo, agás nos casos de forza maior debidamente xustificados, que serán resoltos motivadamente polo Tribunal. As razóns e probas xustificativas deberanse formular dentro das 24 horas seguintes á celebración do exercicio ao que non comparecesen e, de se apreciar polo tribunal, causarían a suspensión inmediata das probas pendentes ata que fose examinado do anterior exercicio o aspirante interesado. A non presentación dun aspirante a calquera dos exercicios obrigatorios no momento de ser chamado determinará automaticamente a perda do seu dereito a participar nos exercicios e, en consecuencia, quedará excluído do proceso selectivo. As probas non darán comezo até transcorridos dous meses desde a data de publicación do anuncio de convocatoria, resumido, no B. O. E. Entre o final dunha proba ou exercicio e a celebración do sucesivo deberá transcorrer un prazo mínimo de 72 horas e un máximo de 40 días naturais. Os aspirantes deberán acreditar a súa personalidade co DNI, pasaporte, permiso de conducir ou documento semellante que o substitúa, e presentarse con el para a realización de cada un dos exercicios.2. A orde de actuación, naqueles exercicios que non poidan realizarse conxuntamente, será a disposta na correspondente resolución da Secretaría de Estado de Administracións Públicas do Ministerio de Facenda e Administracións Públicas.3. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, logo da audiencia do interesado, propoñerá a súa exclusión ao Nicola Jane Adel Micheal Regi, indicando as inexactitudes ou falsidades formuladas polo aspirante na solicitude de admisión a estas probas selectivas.4. Os aspirantes poderán realizar os exercicios, á súa elección, en calquera das dúas linguas oficiais de Galicia.5. Cando nas bases non conste expresamente a duración dunha proba ou exercicio, o tribunal decidirá ao respecto, atendo á natureza e ás característica da dita proba.12.ª.–Relación de aprobados e presentación de documentación.1. Unha vez terminada a cualificación dos aspirantes, o tribunal publicará a relación de aprobados no taboleiro de anuncios Electrónico do Concello de Monfero, por orde de puntuación decrecente, e tendo en conta o resultado do sorteo ao que se fai referencia no parágrafo seguinte se fora necesario facelo, que será especificada numericamente, e elevará a dita relación, xunto coa acta da derradeira sesión e a proposta de nomeamento, que terá carácter vinculante, á Alcaldía ou órgano delegado para os efectos de tramitación do pertinente nomeamento. Os opositores non incluídos na lista de seleccionados terán a consideración de non aptos. En caso de empates, os resolverá en primeiro lugar a puntuación obtida na primeira proba e, de persistir, o órgano de selección efectuará un sorteo público despois da cualificación da última proba que sexa necesario realizar, no mostrador das oficinas municipais, que será debidamente anunciado no taboleiro de anuncios electrónico do Concello de Monfero.2. O tribunal non poderá propoñer un número de candidatos aprobados superior ao número de prazas convocadas. Non obstante o anterior, sempre que os órganos de selección propuxeran o nomeamento de igual número de aspirantes que o de prazas convocadas, e coa fin de asegurar a cobertura das mesmas, na acta da última sesión incluirase unha relación dos aspirantes (lista de reserva), que, tendo superado todos os exercicios da oposición, non fosen propostos inicialmente, co fin de poder ser nomeados no caso de que se produzan renuncias ou imposibilidade de nomeamento dos aspirantes seleccionados.3. Se ningún aspirante superase as probas establecidas, o tribunal declarará deserta a convocatoria.4. Presentación de documentación: 4.1. O aspirante proposto deberá presentar no Rexistro Xeral do Concello de Monfero, e dentro do prazo de vinte (20) días naturais dende que se faga pública a relación de aprobados por orde de puntuación no Taboleiro de anuncios Electrónico do Concello, os documentos seguintes: a) Copia auténtica ou fotocopia compulsada do DNI ou documento equivalente. b) Copia auténtica ou fotocopia compulsada do título esixido na base quinta, parágrafo f), ou, no seu defecto, xustificante de cumprir todos os requisitos para a súa expedición. Se estes documentos estivesen expedidos despois da data de remate do prazo de presentación de instancias, deberá xustificarse a data na que finalizaron os correspondentes estudios. c) Certificación médica oficial acreditativo de non padecer enfermidade ou eiva física ou psíquica que impida o normal exercicio das funcións propias da praza a desempeñar. No suposto de minusvalía deberá aportarse tamén o certificado especificado no apartado b) da base quinta. d) Declaración xurada de non ter sido separado, mediante procedemento disciplinario, do servizo de ningunha Administración pública, nin atoparse inhabilitado para o exercicio de funcións públicas por sentencia firme. Non suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público. e) Declaración xurada ou promesa de non incorrer en ningún dos supostos de incapacidade ou incompatibilidade establecidos na lexislación vixente e referida ao momento da súa toma de posesión. f) Fotocopia da cartilla da Seguridade Social (no caso de estar afiliado). 4.2. Quen tivera a condición de funcionario público estará exento de xustificar as condicións e requisitos xa acreditados para obter o seu anterior nomeamento, debendo só presentar certificación da Administración Pública da que depende acreditando tal condición e demais circunstancias que consten no seu expediente persoal.4.3. Os que dentro do prazo indicado, e salvo os casos de forza maior, non presentasen a documentación ou non reuniran os requisitos esixidos, non poderán ser nomeados, quedando anuladas todas as súas actuacións, sen prexuízo da responsabilidade en que puidesen incorrer por falsidade na súa instancia para tomar parte no proceso selectivo. A Alcaldía, baseándose na relación de cualificacións finais descrita na Base 12ª.2., poderá acordar a tramitación dun novo nomeamento.5. Desta convocatoria derivarase, tamén, unha bolsa de emprego, cos aspirantes que superaran todas as probas de selección, e pola orde da puntuación obtida, que terá por obxecto habilitar unha listaxe de aspirantes á que se acudirá nos supostos legais procedentes e con arranxo ás modalidades de emprego ou relación funcionarial correspondentes, para futuras e xustificadas incorporacións de persoal temporal con equivalente condición profesional á do que se vai seleccionar nesta convocatoria e proceso selectivo. Os/as que sendo chamados/as para facer efectiva a contratación ou nomeamento, renunciasen ao posto ou non presentasen a documentación no prazo de tres días naturais, manifestando o seu interese de continuar na listaxe, perderán o seu lugar na Bolsa, pasando a ocupar o último posto nela por un período dun ano. Exceptuaranse os casos de forza maior debidamente acreditados e apreciados motivadamente pola Alcaldía, entre os que non se incluirá o de estar traballando no momento do chamamento, agás que sexa para o Concello. Se o aspirante ao que corresponda non puidera ser designado por algunha causa xustificada, motivadamente apreciada pola Alcaldía, conservará a súa orde na Bolsa. Os que non manifestasen o seu interese de continuar na listaxe, deixando constancia escrita, serán excluídos dela. Se calquera dos aspirantes renunciase a formar parte da listaxe, ou unha vez nomeado renunciase, fose separado do servizo por razón disciplinaria ou por despedimento declarado procedente, será excluído da Bolsa. Os aspirantes nomeados, logo de finalizar o período de servizos, volverán ao posto que ocupaban na Bolsa no momento de seren chamados Esta bolsa de emprego permanecerá en vigor durante un período máximo de cinco anos.13.ª.–Nomeamento do aspirante proposto.1. Concluído o proceso selectivo e presentados os documentos aos que se refire a base anterior, a Alcaldía, de acordo coa proposta do tribunal cualificador, procederá ao nomeamento do candidato proposto como funcionario de carreira do Concello de Monfero.2. A Alcaldía poderá igualmente facer uso da lista de reserva recollida na Base 12ª.2., no suposto de que o funcionario nomeado renunciase, causase baixa ou outras incidencias.14.ª.–Norma final. A presente convocatoria, as súas Bases e todos os actos administrativos que da mesma se deriven poderán ser impugnados polos interesados nos casos e na forma dispostos na Lei 39/2015, do 1 de outubro, do procedemento administrativo das administracións públicas. ANEXO I. TEMARIO Tema 1.—A Constitución Española de 1978. Estrutura, Título Preliminar e Titulo I “Dos Dereitos e Deberes Fundamentais”. O Estatuto de Autonomía de Galicia. Titulo Preliminar. Tema 2.—O Municipio. O termo municipal. A organización do municipio. O Alcalde. O Pleno. As competencias municipais e os servizos mínimos (Lei 7/1985, de 2 de abril, reguladora das Bases de Réxime Local.) Tema 3.—Dereitos, deberes e código de conducta dos empregados públicos. Titulo III do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público. Adquisición e perda da relación de servizos. O réxime disciplinario. Tema 4.-O procedemento administrativo: Iniciación, ordenación, instrución e finalización., con especial referencia ao silencio administrativo. Termos e prazos. O acto administrativo: concepto e clases. Requisitos, eficacia, nulidade e anulabilidade. Os recursos administrativos: Concepto, clases e requisitos xerais. Actos recorribles, lexitimación e órganos competentes. Tema 5.- O exercicio da conserxería nas entidades municipais. Alcance, funcións e cometidos esenciais. Características e utilización de máquinas e materiais de oficina habituais. O papel e os seus formatos Tema 6.–A organización do centro escolar. O Consello escolar. Dirección do centro escolar. Claustro de profesores. Participación dos país de alumnos. Tema 7.–Normas e criterios básicos de atención ao público. Comunicación e atención á cidadanía, presencial e a distancia (telefónica e telemática). Vixilancia e control de acceso. Apertura e peche de edificios. Custodia de chaves. Tema 8.-A comunicación e documentación escrita; avisos/comunicacións externos, notas/avisos internos, instancias/solicitudes, certificacións e outros análogos. Tema 9.–Enmarcado de orixinais (láminas ou calquera outro tipo de soporte) e manexo básico de equipos de son e de material audiovisual. Tema 10.–Mantemento de edificios públicos e instalación. Nocións básicas sobre mantemento das instalación eléctricas e das instalacións de auga, gas e calefacción. Nocións básicas sobre carpintería, cerraxería, albanelería, pintura e xardinería. Tema 11. Correspondencia e paquetería: envíos e servizos postais, paquetes postais. Franqueo. Reembolsos, xiros telegráficos. Empaquetado. Produtos postais Tema 12.– Nocións básicas sobre seguridade en edificios. Evacuación. Tema 13.- Normas sobre prevención de riscos laborais. Disposicións mínimas de seguridade e saúde nos lugares de traballo. Seguridade e hixiene nas instalacións públicas; actuacións e medidas mínimas e necesarias. Tema 14.-A Lei de Prevención de Riscos Laborais. Actuacións das Administracións Públicas; competencias. Dereitos e obrigas dos traballadores e empresarios en materia de prevención. Participación dos traballadores. Equipos de protección colectiva e equipos de protección individual. Tema 15.— O Concello de Monfero. Límites. Poboación. Parroquias. Principais núcleos de poboación. Localización de lugares, edificios e instalacións dedicadas aos servizos públicos no Concello de Monfero. ANEXO II MODELO DE INSTANCIA: D./Dna., veciño/a de., con enderezo na rúa., número., andar., letra., teléfono., correo electrónico., e provisto/a do DNI núm., perante SIHAN JESIKA EDOSOMWAN ARZAK. comparece e expoñe: – Que desexa ser admitido/a ás probas selectivas convocadas nese Concello para o acceso á praza de CONSERXE, cuxa convocatoria foi anunciada no Boletín Oficial da Provincia n.º., de data. do. de 20. e publicada no Boletín Oficial do Estado n.º., de data do de 20. – Que coñece e acepta as bases xerais e específicas que sinala a devandita convocatoria. – Que reúne todos os requisitos esixidos, referidos á finalización do prazo sinalado para a presentación de instancias. – Que achega á solicitude os seguintes documentos ou xustificantes esixidos polas bases que rexen a convocatoria: – – (En cada liña detallarase un só documento) – Que aboou os dereitos de exame, segundo acredita coa carta de pagamento ou xustificante que achega. Minusvalías (*): [(*) Este apartado tan só será cuberto polos aspirantes que padezan algún tipo de minusvalía, os cales deberán facer constar esta circunstancia, declarando expresamente que a dita minusvalía non é incompatible co desempeño normal das funcións propias da praza á que se aspira, especificando o seu grao de minusvalía, e, por último, se necesita ou non que o tribunal arbitre medios ou tome algunha medida para realizar as probas]. Por todo iso, SOLICITA de SIHAN JESIKA EDOSOMWAN ARZAK. ser admitido para a práctica das probas selectivas correspondentes. En.,. de. de. (Asinado) SR. ALCALDE-PRESIDENTE DO CONCELLO DE MONFERO (A CORUÑA) [NOTA: O ingreso dos dereitos de exame efectuarase na conta do Concello de Monfero na entidade Abanca co CCC ES27 2080 3112 2931 1000 0027; concepto: dereitos exame operario de servizos múltiples]” Contra as presentes bases e o acordo da súa aprobación, que son definitivos en vía administrativa, poderá interpoñerse alternativamente recurso potestativo de reposición, no prazo dun mes, ante o Sr. Alcalde-Presidente do Concello de Monfero, ou recurso contencioso-administrativo ante o Xulgado Contencioso-Administrativo, no prazo de dous meses a contar desde o día seguinte ao da publicación deste anuncio no Boletín Oficial da Provincia da Coruña. Monfero, 30 de xullo de 2021 O Alcalde Andrés Feal Varela